મહારાણા પ્રતાપે સ્વાભિમાન સાથે બાંધછોડ કરી હોત તો બીજા રાજા મહારાજાની જેમ મુઘલોના દરબારમાં માન મરતબો અને સુખ સગવડ અવશ્ય પામ્યા હોત, પણ તેમણે એવું ન પસંદ કર્યું. આવી જ વીરતાભરી કેળવણી માતા જીજાબાઇએ શિવાજીને આપી હતી! જટાયુ, મહારાણા પ્રતાપ, જીજાબાઇ, શિવાજી અને ભગતસિંહ શૌર્ય અને સ્વાભિમાનનાં અમર પ્રતીકો છે! આ શૌર્યબોધ સમાજજીવનના દરેક બિંદુએ પ્રસ્તુત છે. ભય કે લોભને છોડી કંઇક સાચું કરવાની એક પ્રામાણિક કોશિશ તમે પણ કરી જુઓ! જિગર રાષ્ટ્રગૌરવથી છલકાઇ જશે. વંદે માતરમ્!